
DOKUMENTŲ VALDYMO INFORMACINĖS SISTEMOS PRIEŽIŪROS PASLAUGŲ TECHNINĖ SPECIFIKACIJA

	Eil.
Nr.
	Pirkimo dokumentuose nustatyti reikalavimai ir kita informacija apie paslaugas
	Tiekėjo patvirtinimas, kad siūloma paslauga atitinka pirkimo dokumentuose nustatytus reikalavimus
* Patvirtindami pateiktos informacijos teisingumą ir siūlomos paslaugos atitiktį techninės specifikacijos reikalavimams, atitinkamuose langeliuose nurodykite „Patvirtinu“.

	I. SKYRIUS. ĮVADAS

	1.
	Perkamos dokumentų valdymo informacinės sistemos, sukurtos programinės įrangos „Avilys“ pagrindu (toliau – DokVIS), priežiūros ir modernizavimo paslaugos (toliau – paslaugos).
	

	2.
	Paslaugos apima:
	

	2.1.
	konsultacijas (žodžiu, raštu ir pan.) DokVIS naudojimo klausimais;
	

	2.2.
	DokVIS klaidų taisymą;
	

	2.3.
	DokVIS naujų versijų diegimą, aplinkos konfigūravimą, duomenų, duomenų bazių problemų sprendimą ir kitas paslaugas;
	

	2.4.
	DokVIS naujo funkcionalumo projektavimą, programavimą, dokumentavimą ir diegimą.
	

	3.
	Paslaugos turi būti teikiamos adresu: Šilo g. 5A, Vilnius, darbo dienomis darbo laiku.
	

	4.
	Darbo laikas darbo dienomis yra nuo aštuntos (8.00 val.) iki septynioliktos valandos (17.00 val.) pirmadieniais, antradieniais, trečiadieniais ir ketvirtadieniais ir nuo aštuntos (8.00 val.) iki penkioliktos valandos keturiasdešimt penkių minučių (15.45 val.) – penktadieniais. Darbo dienos trukmė prieš šventines dienas – viena valanda trumpiau.
	

	II. SKYRIUS. INFORMACIJA APIE DOKVIS

	5.
	DokVIS – tai dokumentų valdymo sistema, skirta visam įstaigos dokumentų gyvavimo ciklui valdyti, veiklos efektyvumui ir darbo kokybei gerinti. Šioje sistemoje yra naudotojo sąsaja, kuri veikia žiniatinklio principu, t. y. prisijungimas prie sistemos vyksta per naršyklę.
	

	6.
	DokVIS pagrindinės funkcijos:
	

	6.1.
	dokumentų projektų rengimas;
	

	6.2.
	dokumentų projektų derinimas, pasirašymas, tvirtinimas;
	

	6.3.
	dokumentų (gautų, siunčiamų, vidaus) registravimas;
	

	6.4.
	užduočių skyrimas ir vykdymo kontrolė;
	

	6.5.
	dokumentų priskyrimas byloms;
	

	6.6.
	dokumentų apskaita;
	

	6.7.
	dokumentų valdymas;
	

	6.8.
	dokumentų archyvavimas.
	

	7.
	DokVIS kūrėjas – UAB „Asseco Lietuva“.
	

	8.
	Šiuo metu naudojama DokVIS versija 3.5.90.2, testavimo aplinkoje naudojama DokVIS versija 3.5.90.2.
	

	9.
	DokVIS naudojama trečių šalių programinė įranga (toliau – PĮ):
	

	9.1.
	Jei PĮ naudojimo licencijos yra mokamos, jų kaina turi būti įtraukta į bazinių priežiūros paslaugų kainą.
	

	9.2.
	PĮ turi turėti galimybę gauti jos gamintojo išleistus naujausius atnaujinimus (įskaitant saugumo ir kritinių klaidų taisymus).
	

	9.3.
	DokVIS negali naudoti PĮ, kurios jos gamintojas nebepalaiko daugiau kaip vienerius metus.
	

	10.
	DokVIS kūrėjas netaiko licencinių apribojimų vartotojų skaičiui arba vartotojų atliekamoms funkcijoms.
	

	11.
	DokVIS sudaro pagrindiniai sistemos moduliai:
	

	11.1.
	Bazinis modulis – skirtas administravimui ir kitiems būtiniems veiksmams atlikti.
	

	11.2.
	Dokumentų modulis – skirtas dokumentams registruoti ir darbui su registruotais dokumentais.
	

	11.3.
	Dokumentų projektų modulis – skirtas darbui su dokumentų projektais iki dokumento registravimo.
	

	11.4.
	Teisės aktų modulis – skirtas darbui su teisės aktais.
	

	11.5.
	Užduočių modulis – skirtas darbui su užduotimis (pavedimais) ir jų kontrolei.
	

	11.6.
	Ataskaitų modulis – skirtas įvairioms ataskaitoms formuoti.
	

	11.7.
	Pavadavimų modulis – skirtas darbui su pavadavimais.
	

	11.8.
	Archyvų modulis – skirtas dokumentams archyvuoti.
	

	11.9.
	Archyvinių dokumentų valdymo modulis – skirtas archyvinių dokumentų sudarymui, valdymui ir saugojimui.
	

	11.10.
	Dokumentų valdymo priežiūros modulis – skirtas dokumentacijos planų, bylų apyrašų formavimui ir perdavimui į elektroninio archyvo informacinę sistemą (EAIS).

	12.
	Paslaugų teikėjas turi paskirti projekto vadovą, kuris būtų atsakingas už priežiūros ir modernizavimo paslaugų koordinavimą ir derinimą su Kibernetinės gynybos valdybos Informacinių technologijų tarnybos įgaliotais asmenimis ir atliktų suteiktų paslaugų apskaitą.
	

	13.
	Paslaugų teikėjas Užsakovui turi nurodyti paslaugoms teikti būtinus telefonų numerius, elektroninio pašto adresus.
	

	14.
	Užsakovas Paslaugų teikėjui pateikia už DokVIS priežiūrą atsakingų ir su Paslaugų teikėju įgaliotų bendrauti asmenų sąrašą.
	

	15.
	Nuotolinis prisijungimas prie DokVIS perkamoms paslaugoms teikti negalimas. Pirkimo sutarties vykdymo metu Užsakovas suteiks Paslaugų teikėjo atstovams prieigą prie DokVIS Užsakovo patalpose.
	

	16.
	Perkamos paslaugos, vadovaujantis Viešųjų pirkimų įstatymu, turi nekelti grėsmės nacionaliniam saugumui.
	

	IV. SKYRIUS. REIKALAVIMAI DOKVIS PRIEŽIŪROS PASLAUGOMS

	17.
	DokVIS metinės priežiūros paslaugos turi apimti:
	

	17.1.
	bazines priežiūros paslaugas;
	

	17.2.
	užsakomąsias priežiūros ir modernizavimo paslaugas.
	

	18.
	Bazinės priežiūros paslaugos turi būti teikiamos nuolat. Paslaugų apimtis turi sudaryti iki 190 paslaugų valandų per metus. Kelionės laikas į teikiamų paslaugų laiką neįskaičiuojamas. Paslaugos turi apimti:
	

	18.1.
	DokVIS administratoriaus konsultavimą, siekiant užtikrinti nepertraukiamą sistemos veikimą. Konsultacijos turi būti suteiktos telefonu, el. paštu ar darbo vietoje 24 punkte nurodytu reakcijos laiku;
	

	18.2.
	pagalbą DokVIS administratoriui, sprendžiant iškilusias problemas. Konsultacijos turi būti suteiktos telefonu, el. paštu, darbo vietoje 24 punkte nurodytu reakcijos laiku;
	

	18.3.
	ataskaitų apie DokVIS priežiūrą, atliktus veiksmus ir įvykusius sutrikimus pateikimas 26 punkte nurodytais terminais;
	

	18.4.
	DokVIS naujų versijų ir programinio kodo pataisymų diegimą.
	

	19.
	Užsakomosios priežiūros ir modernizavimo paslaugos turi būti teikiamos pagal paslaugų valandinį įkainį, tik esant Užsakovo užsakymams ir pagal faktiškai sugaištą šių paslaugų teikimo laiką, suderintą su Užsakovu. Preliminari planuojama užsakomųjų priežiūros ir modernizavimo paslaugų apimtis – iki 300 paslaugų valandų per metus. Paslaugos turi apimti:
	

	19.1.
	DokVIS funkcionalumo pagal pasikeitusius teisės aktus specifikavimą, projektavimą, programavimą, testavimą, įdiegimą ir dokumentavimą;
	

	19.2.
	DokVIS funkcionalumo modernizavimo pagal Užsakovo poreikius reikalavimų ir apimčių vertinimą bei derinimą;
	

	19.3.
	DokVIS migravimo darbus, pereinant prie aukštesnės duomenų bazių valdymo sistemos, operacijų sistemos, taikomųjų programų serverio programinės įrangos versijos;
	

	19.4.
	techninių resursų (pvz., procesoriaus, atminties, disko erdvės, tinklo pralaidumo) panaudojimo ir poreikio analizę (pagal poreikį);
	

	19.5.
	DokVIS naudotojų ir administratorių apmokymą;
	

	19.6.
	DokVIS perkėlimą į kitą techninę ar sisteminę įrangą;
	

	19.7.
	kitas neišvardytas paslaugas, kurios viršija bazinių priežiūros paslaugų apimtį ar pagal savo esmę nėra bazinės priežiūros paslaugos.
	

	20.
	Užsakovas neįsipareigoja pirkti užsakomųjų priežiūros ir modernizavimo paslaugų.
	

	V. SKYRIUS. PRIEŽIŪROS PASLAUGŲ TEIKIMO TVARKA

	21.
	Visi (tiek Paslaugų teikėjo nustatyti, tiek Užsakovo pastebėti) DokVIS veikimo sutrikimai turi būti registruojami Paslaugų teikėjo problemų ir trikdžių registravimo sistemoje.
	

	22.
	Konsultacijos turi būti teikiamos telefonu, el. paštu, internetu ar darbo vietoje.
	

	23.
	Paslaugos turi būti teikiamos Užsakovo darbo vietoje (3 punkte nurodytu adresu).
	

	24.
	DokVIS veikimo sutrikimų prioritetai ir reakcijos laikas – laikas, per kurį Paslaugų teikėjas įsipareigoja sureaguoti į registruotą DokVIS veikimo sutrikimą ir informuoti Užsakovą apie numatomus veiksmus trikdžiui pašalinti:
	

	24.1.
	I prioritetas: DokVIS nustojo funkcionuoti ir Užsakovas negali tęsti darbo. Reakcijos laikas – ne ilgiau kaip 1 darbo valanda. Nustačius problemą, sutrikimo šalinimo laikas derinamas su Užsakovu.
	

	24.2.
	II prioritetas: dideli DokVIS funkcionavimo sutrikimai, dėl kurių neįmanomas sklandus DokVIS darbas, galutiniai naudotojai turi galimybę dirbti, tačiau ne visu pajėgumu. Reakcijos laikas – ne ilgiau kaip 4 darbo valandos. Nustačius problemą, sutrikimo šalinimo laikas derinamas su Užsakovu.
	

	24.3.
	III prioritetas: veiklos procesai ir DokVIS funkcionavimas paveiktas nedaug, sutrikimas nekelia grėsmės duomenims ir DokVIS funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 8 darbo valandos. Nustačius problemą, sutrikimo šalinimo laikas derinamas su Užsakovu.
	

	24.4.
	IV prioritetas: DokVIS optimizavimas, funkcionalumo vystymas, programinės įrangos atnaujinimų ir pataisymų diegimas – Paslaugų teikėjo ir Užsakovo sutartyje nustatyta tvarka ir suderintais užsakomųjų priežiūros ir modernizavimo paslaugų teikimo terminais.
	

	VI. SKYRIUS. GARANTINĖ PRIEŽIŪRA

	25.
	Suteiktoms paslaugoms suteikiamas 12 mėn. garantinis laikotarpis, per kurį visi rasti trūkumai privalo būti pašalinti Paslaugų teikėjo sąskaita.
	

	VII. SKYRIUS. PASLAUGŲ TEIKIMO TERMINAS IR ATLIKTŲ DARBŲ ATASKAITOS

	26.
	Paslaugų teikėjas kas 3 mėnesius turi parengti suvestinį atliktų darbų aktą, nurodyti 3 mėnesių laikotarpiu suteiktas DokVIS konsultavimo, problemų analizės ir klaidų taisymo, modifikacijos paslaugas, atliktą versijų atnaujinimą ir pateikti jį užsakovui suderinti.
	

	27.
	Suvestiniame atliktų darbų akte turi būti nurodyta:
	

	27.1.
	tikslios konsultacijų datos, sugaištas laikas ir bendras sugaištas laikas per 3 mėn.;
	

	27.2.
	tikslios problemų analizės ir klaidų taisymo datos, sugaištas laikas ir bendras sugaištas laikas per 3 mėn.;
	

	27.3.
	tikslios modifikacijų datos, sugaištas laikas ir bendras sugaištas laikas per 3 mėn.
	

	28.
	Jei ataskaitiniu laikotarpiu vyko versijos atnaujinimas, suvestiniame darbų akte turi būti pažymėtas naujos versijos įdiegimo faktas ir atnaujinti dokumentai (Naudotojo vadovas, Administravimo vadovas, API dokumentacija) pateikti užsakovui elektronine (DOCX arba PDF formato bylose) forma.

